section_heading: Druga sezona
paragraph_text: Tijekom druge sezone Walter se nastavlja suočavati s nepremostivim medicinskim računima kada je njegovo liječenje od raka u pitanju. Unatoč tome što je imao nekoliko loših iskustava proizvodnje metamfetamina s Jessejem, odlučuje se ponovno udružiti s njim. Njih dvojica nastave proizvoditi drogu, ali uskoro opet zapadnu u probleme. Jessejev prijatelj Badger (Matt L. Jones) biva uhićen zbog operacije suzbijanja droge. Walter unajmljuje odvjetnika Saula Goodmana (Bob Odenkirk) da pomogne Badgeru. Walter i Jesse u svojem vozilu odlaze u pustinju gdje puna četiri dana provedu proizvodeći metamfetamin. Kasnije Combo, još jedan Jessejev prijatelj i diler, biva ubijen od strane konkurentske bande zbog toga što je ovaj prodavao drogu na njihovom teritoriju. Saul im obojici predloži da pronađu novi model distribucije.